3 Ho na le lintho tse ka re sitisang ho thaba, tse kang ha motho eo u mo ratang a hlokahala kapa a khaoloa, ha lenyalo le qhalana kapa ha mosebetsi o fela. Ntho e ’ngoe e ka re sitisang ho thaba ke ha ho se na khotso ka lapeng hobane litho tsa lelapa li lula li qoaketsana. Hape re ka utloa bohloko ha re sonngoa ke basebetsi-’moho le rona kapa bana bao re kenang sekolo le bona le ha re kenngoa teronkong hobane re sebeletsa Molimo. Re ka boela ra sitoa ho thaba hobane re kula hampe, re tšoeroe ke lefu le sa phekoleheng kapa re tepeletse maikutlong. Empa hopola hore Jesu ke “ea thabileng le eo e leng eena feela ’Musi ea Matla a Maholo.” O ne a rata ho tšelisa batho le ho etsa hore ba thabe. (1 Tim. 6:15; Mat. 11:28-30) Lengolong la Matheu khaolo ea 5, Jesu o ile a bua ka lintho tse ’maloa tse ka re thusang hore re thabe le ha re hlaheloa ke mathata.